el en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky ky ky ky ky mt ky ky ky ky ky ky ky ky ky ru ky ru ky ru ky ru ky ru ky ru kk ru ky ru ky ru ky bg ky ru mn ky ru ky ru ky ky ru ky ru ky ru ky ru kk ru av ru hbs_cyr ky ru bg ky ru ky ru ru ru uk ru ru ru kk ru krc ru
"Агым", 21.08.09 - 4-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
ДНК Бактыярга тиешелүү болуп чыкты
Өткөн жылы СДПК партиясынын мүчөсү, ЖК депутаты Руслан Шабатоев менен Бактыяр Амиражановдун дайынсыз жоголушу коомчулукту дүрбөлөңгө салып,ар кандай версияларды пайда кылган эле. Жакында укук коргоо бөлүмүнүн кызматкерлери тарабынан кармалышкан кылмыштуу топ Бактыяр Амиражановду өлтүрүп, сөөгүн Кемин районундагы ээн талаага көмүп салышканын моюндарына алышкан. Кылмышкерлер көрсөткөн жерден чын эле адамдын сөөктөрү чыккан. Сөөктүн ДНКсын текшерип, кимге тиешелүү экендигин билүү максатында Бактыяр Амиражановдун атасы Жусупжан Жээнбеков өзү киришкени белгилүү. Ал ДНК аныктоочу жеке экспертиза мекемесин таап, 1392 доллар төлөп, Англияга жөнөткөн, экинчи анализди Москвага милиция кызматкеринин коштоосунда жиберген. Москвага жиберген анализ үч күндүн ичинде дайын болуп, Кыргызстанга келген. Бирок, Англияга кеткен анализдин жыйынтыгы жыйырма беш күн ичинде гана даяр болмок. Андыктан, Москвадан чыгып келген анализди ачтырбай, мөөр, кол коюп ИИМдин сейфине калтырган Ж.Жээнбеков, Англиядан келген жыйынтык менен кошо ачам деп күтүп атканы тууралуу маалымат бергенбиз.
Ал эми 17-август күнү Улуттук биринчи каналдын "Ала-Тоо" маалымат берүүсүнөн Москвадан келген анализдин жыйынтыгы боюнча ДНК Бактыяр Амиражановго тиешелүү деген кабар айтылган. 18-августта Жусупжан Жээнбеков менен байланышканыбызда ал төмөнкүлөрдү айтып берди:
- Ошто үй-бүлөм менен жүрүп, Улуттук каналдан Москвадан келген ДНКнын жыйынтыгы уулума тиешелүү экендигин уктум. ИИМге калтырган анализ, менен Англиядан келген анализ жыйынтыгын менин катышуум менен гана чогуу ачылсын деген келишим бар болчу. Бир чети таң калып, менин катышуум жок эле өздөрүнчө ачып салдыбы деген ойдо эртеси күнү таң атпай Бишкекке келдим. Молдомуса Конгантиевге жолукканымда мөөр басылып турган сейф мурдагы боюнча ачылбаптыр. ДНК анализи тууралуу "Ала-Тоо" маалымат программасына бурмаланып кеткен экен. Мен Англияга кеткен анализдин жыйынтыгын күтпөй эле Москвадан келген жыйынтыкты ачууну эп көрдүм. ДНК жыйынтыгы сөөк уулума тийиштүү экендигин далилдептир... Албетте, ата болгондон кийин жакшылыктан үмүт кылып, мындай болушун каалаган эмес элем. Бирок,тилекке каршы ушундай болуп калды… Азыр туугандар чогулуп, сөөктү Жалал-Абад облусуна караштуу Тайгараев айыл өкмөтүнө алып кетүүнүн камын көрүп атабыз. Ал эми жыйырма беш күндө ДНК жыйынтыгын чыгарып беребиз деген Англияга кеткен экспертизадан дале дайын жок. Алардын кандай жол менен анализдерди даярдап жүргөнүн билдим. Кийинчерээк бул туурасында да маалымат берилет деген ойдомун.
"Агым" гезитинин жамааты ЖК экс-депутаты Жусупжан Жээнбековго, үй-бүлөсүнө жана жакындарына уулу Бактыяр Амиражановдун өлгөнүнө байланыштуу көңүл айтат. Баарынан белгисиздик жаман. Эми жок дегенде көкүрөгүңөр сууйт. Башка салганы ушу болсо чыдабаска арга бар беле. Арты кайырлуу болсун.
Бириң кайың, бириң тал...
Очорулбай, омоктуу болор кез келди
Оппозиция жаңыланууга муктаж деген сөз шайлоого чейин эле айтылып келген. Оппозициялык күчтөрдүн курамынан турган Бириккен элдик кыймылдын шайлоодогу аракети натыйжасыз болду. Эми шайлоо өткөн соң оппозиция өкүлдөрү жаңыланууга бет алып, 17-августта өздөрүнүн жыйынын өткөрдү. Анда кыймылдын ордуна партия түзүп, анын лидерлерин тандоо маселеси каралды. Алгач БЭКтин жобосун өзгөртүү жөнүндө чечими кабыл алынып, бул үчүн жумушчу топ түзүлдү.
Шайлоодон кийин оппозиция алсырай түштү. Ич ара пикир келишпестиктер арбын. Айрыкча, каржы маселеси боюнча чыр көп. Бириккен элдик кыймыл деп аталганы менен шайлоодо "жалгыз талапкер" А.Атамбаев үчүн А.Бекназаров менен Б.Бешимовдон башкасы чын дилинен иштеп берген жок. БЭКтин мүчөлөрү азыноолак кызматы үчүн акча доолап туруп алды. Эми КСДП жана "Ата Мекен" партияларын бириктирүү демилгеси көтөрүлүп жатат. Түпкүлүгүндө муну А.Атамбаев колдойт. Ө.Текебаев да каршы эмес. Бирок кеп башкада. Жашырганда эмне, шайлоо учурунда фракциясынын депутаттарынын көпчүлүгүнүн ден соолугу жакшы болбоду. Экс-депутат Жусупжан Жээнбеков менен А.Атамбаевдин пикир келишпестигинен кийин кысым көрсөтүлсө, биз да мандатыбызды тапшырабыз деген маанай КСДП фракция депутаттарынын көпчүлүгүнөн байкалып турду. Албетте, бул колунда бар бизнесмендерине мүнөздүү болду. Ага чейин Рахатбек Ирсалиев менен Осмонбек Артыкбаевдин мандатын тапшырып кеткени маалым. Экөө тең бизнес чөйрөсүндө таанымал адамдар. Өмүрбек Бабанов мамлекеттик кызматка өттү. Ошентип, социал-демократтардын капчыктуулары четке чыгып, жалаң карапайымдары калды. Ушундайда "Ата Мекен" менен биригүү шартка ылайык келиши мүмкүн. Партия лидери А.Атамбаев жыйында "эки партия бириксе, мен четке чыгып турам" деген оюн билдирди. Мунун өзү лидерликти талашпаймын деген сөз. Канткен менен оппозиция лидерлеринин ичинен боору бүтүн дагы эле Ө.Текебаев. Эгер кандайдыр бир саясый партия же кыймыл түзүлсө, анын башына Өмүрбек мырзанын келиши айтпаса деле түшүнүктүү. Анткени эч кайда ооп кеткен жок, бийликте иштеген эмес.
Эгер жобо иштелип чыгып жаңы уюм түзүлүп, анын жетекчилигине Ө.Текебаев келсе, муну коомчулук кадыресе кабыл алат. Ал эми орунбасарлыгына А.Бекназаров менен дагы эле А.Атамбаев шайланса кайра эле эски обонду жаңырткан болушат.
17-августта өткөн оппозициянын жыйынына КСДП фракциясынын депутаттарынын бири да катышкан жок. Бакыт Бешимов келип шайлоо жөнүндө доклад жасамак экен. Бирок белгисиз себептерден улам келбеди. Анын келбегенин А.Бекназаров жүйөлүү себептерден улам деди. Бирок КСДП партиясынын ичинен жарака кеткени көрүнүп турат. Анын ичинде штаб жетекчиси Бакыт Бешимовдун наамына өтө көп сындар айтылды. Шайлоодогу көптөгөн маселеде бир гана Бакыт мырзаны күнөөлөштү. Ал эми "Мындай парламенттин барынан жогу" деп жар салган Иса Өмүркулов шайлоодон өзүн оолак кармады. Эгер жогорудагы билдирүүсүн чын ниетинен айткан болсо, ал да мандатын тапшырчудай түрү бар. Шайлоо учурунда Ирина Карамушкина, Асылбек Жээнбеков, Мурат Жураевдин да дүбүртү угулбады.
Көпчүлүк саясый серепчилердин ою боюнча кыргыз оппозициясы мындан ары бийликтин демин кайтарчу күчкө ээ боло албайт. Саясат таануучу Марс Сариевдин ою боюнча, эми оппозиция элдин бийликтен жүз үйрүгөн учурун күтүшү зарыл. Ал жашоо кескин начарлап, азык-түлүк же энергетикалык кризис болсо гана эл оппозициянын сөзүн угуп, аны ээрчиши мүмкүн. Ал эми саясый серепчи Кубан Абдымендин "Азаттык" радиосуна берген маегинде оппозициянын кадамы позитивдүү жана конструктивдүү болуу зарылдыгы келип чыкканына көп болду. Муну бийлик да моюнга алат. Ошондуктан жаңы түзүлгөн саясый кырдаалды кыргыз оппозициясы азыркы күндүн талабына, турмуштун ыңгайына карап иш алып барганы оң. Мурдагыдай куру сөз менен элдин көңүлүн өзүнө буруп, ишке келгенде жыйынтыгы жок болуп калса баягы эле таз кейпинде кала берет.
Жыйынтыктап айтканда, оппозициянын алдында оор милдеттер турат. Муну баары бирдикте көтөрүп кете алабы же аракетибизден майнап чыкпайт деп, көр оокаттын камын көрүп тарап кетишеби деген шектенүү да жаралбай койбойт. Бирок оппозиция сөзсүз болот. Азыр кээ бир саясатчылар жалаң жаштардын башын кошууну ойлонуп жатат. Ал эми оппозициянын дагы бир тобу жакында кызматынан четтегендердин курамынан түзүлүшү мүмкүн. Ал күнгө да аз калды.
кыргыз тилиндеги гезит "Агым"
email • архив • редакция
Эми сенин ырыңды ким ырдайт?
ДНК Бактыярга тиешелүү болуп чыкты
Атың жакшы Ысык-Көл, затың кандай?
Темирге бай Жетим-Тоону кытайларга ким берген?
Жигери бар жигиттер же улут келечегине инвестиция
Европадагы еврейлер дүйнөлүк эки согуш ортосунда
Бүт кетебиз. Биздин өмүр - көз ирмем. Бир жакшылык калат элдин эсинде
"Мыкты кадрлар коюлбаса, өзгөрүү болбойт"
Кыргыздар ага кылымда жетебизби?
"Жалгызым ай, мен деп сезип туя көр,
Жаздын күздө оңуп бүткөн көктөмүн"
"Табылбас сендей акын гүл"
"Көкүрөгүм канааттанды, а көңүлчү?"
"Ашуу болсоң Долондой, акын болсоң Жолондой бол"
"Көкүрөк ойгонсо гана көп жылыш болот"
Эркек шайтандаса үй-бүлө эле эмес, эл, жер бузулат
"Менден жакшы саясатчы чыкмак…"